แบงก์อิสลามฯ ลุยเจรจาลูกหนี้ขันนอตปล่อยกู้
ธนาคารอิสลามฯ ผ่าตัดใหญ่ เดินหน้าเจรจากลุ่มหนี้เสียให้ได้ 1.2 หมื่นราย ปล่อยกู้รายละ 20200 ล้านบาท
19 มี.ค. 2556

ธนาคารอิสลามฯ ผ่าตัดใหญ่ เดินหน้าเจรจากลุ่มหนี้เสียให้ได้ 1.2 หมื่นราย ปล่อยกู้รายละ 20200 ล้านบาท
นายธานินทร์ อังสุวรังษี กรรมการผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า แนวทางการแก้ไขปัญหาหนี้ที่ไม่ก่อให้เกิดรายได้ (เอ็นพีแอล) ตามแผนฟื้นฟูธนาคารว่า ได้ตั้งเป้าแก้หนี้ได้กว่า 6,000 ล้านบาท จากหนี้เอ็นพีแอลทั้งหมด 2.43 หมื่นล้านบาท ซึ่งในไตรมาสแรกของปีนี้คาดว่าจะแก้ปัญหาเอ็นพีแอลได้กว่า 2,000 ล้านบาท 
นายธานินทร์ กล่าวว่า เบื้องต้นประเมินว่าในปี 2556 จะเรียกลูกค้าเข้ามาเจรจาปรับโครงสร้างหนี้ได้ 1.2 หมื่นราย
“ขณะนี้ปริมาณเงินฝากของลูกค้าเริ่มทยอยกลับเข้ามาอย่างต่อเนื่องแล้ว” นายธานินทร์ กล่าว
นายธานินทร์ กล่าวถึงแผนการปล่อยกู้ว่า ธนาคารจะหันมาปล่อยสินเชื่อกับรายย่อย และกลุ่มมุสลิม ที่ยังมีความต้องการสินเชื่ออยู่ในระดับสูงมาก แต่ยังไม่มีความสามารถในการเข้าถึงแหล่งเงินทุนมากขึ้น โดยจะเน้นพิจารณาสินเชื่อสำหรับผู้ประกอบการรายย่อยที่ต้องการวงเงินไม่เกิน 20 ล้านบาท และผู้ประกอบการเอสเอ็มอีที่ต้องการวงเงินไม่เกิน 200 ล้านบาท เป็นหลัก
“ตั้งเป้าในปีนี้ว่าจะปล่อยสินเชื่อให้ได้ 6,000 ล้านบาท หรือขยายตัว 56%” นายธานินทร์ กล่าว 
นอกจากนี้ ธนาคารจะปรับเกณฑ์การพิจารณาอนุมัติสินเชื่อให้เร็วขึ้น จากเดิมที่นานถึง 52 วัน เป็น 15 วัน